Подготовила учитель белорусского языка и литературы Давыдова Т.А.

**Урок беларускай мовы ў 7 класе**

**Тэма: “Падрыхтоўка да сачынення-апісання знешнасці знаёмага чалавека ці сябра”**

Мэты ўрока:Стварыць умовы для фарміравання ў вучняў паняццяў “партрэтнае “ апісанне і “характарыстыка” чалавека                       навучыцца правільна апісваць знешнасць  характар знаёмага чалавека.

        Садзейнічаць замацаванню асноўных метадаў напісання сачынення-апісання; узбагачэнню лексічнага запасу школьнікаў словамі і спалучэннямі слоў, якія характэрызуюць знешні выгляд і перадаюць унутраны свет чалавека, яго маральна-этычныя паводзіны, вучыць карыстацца імі ў вусным і пісьмовым маўленні.

    Спрыяць  выхаванню ў школьнікаў добразычлівага стаўлення да сваіх блізкіх і знаёмых людзей, здольнасць усведамляць свае і чужыя паводзіны маральна-этычнага характару

**Тып урока**:урок развіцця маўлення

**Абсталяванне ўрока**: класная дошка, памяткі-схемы сачыненняў –апісанняў, падручнікі па беларускай мове, карткі з апорнымі словазлучэннямі, сшыткі вучняў, “партрэтная галерэя”, тлумачальныя слоўнікі.

План урока

1. Арганізацыйны момант.
2. Папераджальная гутарка
3. Работа з тэкстамі-апісаннямі
4. Разважанне над планам сачынення
5. Самастойная работа з апорнымі словамі.
6. Падагульненне
7. Дамашняе заданне

**Ход урока**

1“Мазгавы  штурм”

* Як вы лічыце, якая самая займальная для нас паверхня на зямлі?
* Аналіз эпіграфа:

                                      Самая займальная для нас паверхня на

                                      зямлі –гэта твар чалавека.

                                                                     Г.Ліхтэнберг

- Як вы думаеце, чаму так лічыць Г.Ліхтэнберг?

2.Уступнае слова

Уявіце сабе: мы з вамі , не спяшашаючыся , ідзем па залах музея….

З развешаных па сценам карцін на нас пазірае мноства чалавечых вачэй - адныя з запытаннем, другія - сумна, трэція -холадна і з пагардай, чацвёртыя - з насмешкай і іранічна….

У гэтых вачах думкі і боль, туга і маўклівы сповед, паглыбленасць у сабе і запрашэнне да дыялогу…бясконцы калаўрот твараў, характараў і лёсаў…

Ёсць твары , падобныя раскошы парталаў,

Дзе веліч уяўляецца нават у малым.

Ёсць твары, як хаты малыя,

У іх цёмна і сумна…

А іншыя –быццам нябожчыкаў твары,

Закрыты за кратамі, бы казематы

Другія - як вежы, ў каторых даўно

Ніхто не жыве і не гляне ў акно…

Але і маленькую хатку знойдзеш,

Зусім не багатую,

Але з акенца струменіцца подых вясновага дня.

Бо наш свет цудоўны і нечаканы…

Ёсць твары як песня….

Мноства розных, непадобных адзін да аднаго….

3.Аб’яўленне тэмы. Пастаноўка мэты і задач урока.

-Як вы лічыце, пра што пойдзе гаворка на нашым уроку?(адказы вучняў)

- Вынікам нашай падрыхтоўчай работы на ўроку будзе наша сачыненне-апісанне “Мой знаёмы”

-Так…мы з вамі будзем апісваць знаёмых нам людзей.

У сваіх работх вы павінны будзеце не толькі апісаць знешнасць , але і перадаць асноўныя рысы характару асобы.

Мастакі жывапісу карыстаюцца фарбамі, а мы з вамі выкарыстаем словы. І у нас з вамі ў руках ёсць палітра сродкаў, не бяднейшая за тую, якой карыстаюцца партрэтысты.

4. Асноўная частка

1.Установачная гутарка .

- Зразумела, што пры апісанні свайго знаёмага мы будзем карыстацца нейкім адным тыпам маўлення.

-Хто хоча мне падказаць якім?

-Што такое апісанне?

-У вас на партах ёсць схемы сачынення апісання..праглядзіце іх уважліва і ўзнавіце ў памяці парадак апісання.

А скажыце, калі ласка,  што такое характарыстыка?(Апісанне характэрных якасцей, рыс нечага(гэта значыць пералік уласцівасцей характара і ўчынкаў чалавека і іх адзнака)

Ці іншае значэнне - афіцыйны дакумент з водгукам на службовую ці грамадскую дзейнасць нейкай асобы

-Якую выснову можна зрабіць з гэтага?

-Так. Мы сення з вамі не проста апісваем знешнасць чалавека, якасці яго характару , але і паспрабуем  даць ацэнку гэтым якасцям.

  2. Аналіз прапанаваных тэкстаў (работа з падручнікам).

- Звярніце ўвагу на практыкаванне 103

- Зачытаем тэкст практыкавання

- Хто апісваецца ва ўрыўку?

- Якія высновы пра рысы характару гэтага чалавека мы можам зрабіць па гэтым урыўку?

- У ім апісваецца скрыпачка…Аўтар выкарыстоўвае не толькі знешнюю характарыстыку дзяўчыны, але і апісанне некаторых яе звычкак .

- Скрыпачка, апранутая ў чорную дарагую сукенку, чорненькая, невысокая, зграбная,з вялікімі цёмнымі вачыма на белым твары і чорнымі пышнымі валасамі над ілбом, на якім не было ні адной маршчынкі.

Фізкультхвілінка для прафілактыкі зрокавага стамлення

- А цяпер паслухайце прапанаваны ўрывак. Праглядзіце яго самастойна.

Міця адразу выдзеліўся сярод янкавінскіх падлеткаў. Ужо нават тады, калі выходзіў з таксі, шпацыраваў з маці ды з сястрою па вёсцы альбо калі ішоў першы раз у школу. На дварэ шчадрыўся яшчэ пышным цяплом верасень, мы, янкавінскія дзеці, былі яшчэ ў касцюмчыках, а Міця апрануў ужо руды плашчык, начапіў на шыю шалік адпаведнага колеру, на галаву-карычневую кепачку з чорным гузікам наверсе, нёс у руцэ не ранец, як насілі мы, а пакоўны чорны скураны партфель з металічнаю акоўкаю на рагах. І яшчэ Міця быў у акулярах, надзвычай белы; амаль усе гараджане, што прыязджалі да нас, мелі не чырвань ці ружовасць, як мы, вясковыя, але такой белізны на твары дасюль мы не бачылі ні ў кога.

Адмысловае адзенне , партфель, акуляры рабілі Міцю сур’ёзным, разумным і сталым- ледзь не маларослым дзядком.

(Г.Далідовіч “Страта” )

- Пры дапамозе якіх сродкаў характэрызуе хлопца аўтар? (пры дапамозе параўнання паміж вясковым хлопцамі і Міцем, выкарыстаннем прыметнікаў )

-Якія прыметнікі выкарыстоўвае аўтар?(Розныя па характару. Яны залежаць ад таго, да якой асобы, ці прадмета адносяцца)

-Я думаю, што вам цяпер зразумела , як апісваць чалавека і яго ўчынкі.

3.Гутарка па магчымаму плану сачынення( тэма і план запісаны на дошцы)

1. Пра каго я хачу расказаць і чаму?

2. Асаблівасці знешнасці гэтага чалавека.

3. Асноўныя рысы яго характару.

4. Справы (ўчынкі), у якіх яны раскрываюцца.

5. Чым прываблівае мяне гэты чалавек?

І так перад вамі ёсць план, ёсць прыклады апісанняў і ёсць апорныя словы , якімі мы можам карыстацца пры апісанні знешнасці чалавека.

4. Слоўнікавая работа.

Вучаніца выконвала індывідуальнае заданне па падбору эпітэтаў з мастацкіх твораў, якія вы таксама можаце выкарыстаць  у сваіх апісаннях.

- Паспрабуем за некалькі хвілін саставіць вуснае апісанне свайго аднакласніка.

  5.  Самастойная работа.

6. Зачытванне сваіх выказванняў.

5. Падагульненне

Працягнем выказванне:

- Сёння на ўроку я ўзнавіў веды пра…

6.Дамашняе заданне

Напісаць  сачыненне-апісанне “Мой знаёмы”